Downloaded from YTS.MX
Official YIFY movies site: YTS.MX
ALEXIS NOLENT KÉPREGÉNYE ALAPJÁN
Elképesztő, milyen kimerítő lehet a semmittevés.
Ha képtelen vagy elviselni az unalmat,
ez a munka nem neked való.
ELSŐ FEJEZET: PÁRIZS - A CÉLPONT
Párizs másképp ébredezik, mint a többi város.
Lassan.
Berlin és Damaszkusz benzingőzös robaja nélkül.
Tokió szüntelen moraja nélkül.
Popeye, a tengerész mondta jól.
„Vagyok, aki vagyok.”
Nem vagyok kivételes.
Csak…
más.
Ha szerencséd van, az útjaink sosem keresztezik egymást.
Csakhogy nem létezik szerencse.
Ahogyan karma sincs,
és sajnos
igazság sincs.
Szeretnék úgy tenni, mintha ezek léteznének,
de nem léteznek.
Megszületünk, leéljük az életünket,
és végül meghalunk.
Addig is: „Cselekedj akaratod szerint! Az lesz a törvény egésze.”
Így mondta…
valaki.
Nem emlékszem, hogy ki.
Évente 140 millió ember jön a világra.
Nagyjából.
A világ népessége körülbelül 7,8 milliárd fő.
Másodpercenként 1,8 ember hal meg.
Miközben 4,2 ember megszületik, ugyanabban a másodpercben.
A tetteim semmit sem változtatnak ezeken a számokon.
A szkepticizmust gyakran összekeverik a cinizmussal.
A legtöbb ember nem hajlandó elhinni,
hogy a túlvilág nem több, mint rideg, végtelen üresség.
De én elfogadom,
a szabadsággal együtt, ami ennek elismeréséből fakad.
Rájöttem, hogy a kockázat korántsem akkor a legnagyobb,
amikor eljön a cselekvés pillanata.
A valódi problémák
a cselekvést megelőző napokban, órákban és percekben jelentkeznek,
és az azt követő percekben, órákban és napokban.
Mindennek a felkészülés a kulcsa.
A részletekre való odafigyelés.
A B terv,
a C terv,
a D terv.
Ne hagyj semmit magad után,
amit bezacskózhatnak és DNS-vizsgálatra küldhetnek.
És légy észrevétlen,
ami lehetetlen a 21. században.
Úgyhogy legalább ne legyél emlékezetes!
Maradj higgadt,
és maradj mozgásban!
Az álcámat egy német turista ihlette, akit egyszer Londonban láttam.
Egy német turistát senki sem akar megszólítani.
A párizsiak úgy kerülik őket, mint mások a pantomimeseket.
Összesen 1500 McDonald's van Franciaországban.
Arra jó, hogy befalj tíz gramm proteint egy euróért.
A heti 46 millió másik vendéggel együtt.
Bár tudnám, hogy pontosan mikor bukkan fel!
A legutóbbi információim szerint hamarosan ott lesz.
Ennyit tudok.
Halló? Ott vagy még?
Öt nap telt el.
Holnapig várok.
Rendben. De ne feledd, ha mi nem teljesítjük a feladatunkat…
- Mi? - Igen, mi.
Akkor nem fizetnek, és mi álljuk a költségeket.
Csak hívj, ha a következő 24 óra is…
eseménytelen.
Akkor megbeszéljük.
Halló…
Ebben a világban farkastörvények uralkodnak.
Hogy egy találó közhelyet említsek.
Csak magadra számíthatsz.
Vagy gyilkolsz, vagy megölnek.
Természetes kiválasztódás.
Ilyen az emberi természet, nem?
Vannak, akik bíznak az emberiség eredendő jóságában.
Tőlük azt kérdem, pontosan mire alapozzák ezt a bizalmat?
Régen sokszor foglaltam az Airbnb-n.
De többé már nem.
A Superhostok imádják a rejtett kamerákat.
Vigasztaljon a tudat, hogy ha valakit tévesen ítélnek el,
annak az esetek 70-80%-ában a szemtanúk vallomása az oka.
És mégis, elég csak pár nyomozós műsort látnod ahhoz,
hogy tudd, számtalan módon bakot lőhetsz.
Ha eszedbe jut egy tucat, zseni vagy.
Én nem vagyok zseni.
A történelem kezdete óta
a kiváltságos kevesek kizsákmányolják a többséget.
Ez a civilizáció alapköve.
A vér a habarcsban, ami összetartja a téglákat.
Kerüljön bármibe,
tegyél róla, hogy a kevesek közé tartozz!
Ha messziről kell megölnöd valakit, az egyetlen előny a távolság.
Minden más, a tűzijátékszerű durranás,
az üvegtörés és a sikolyok,
mind hátránynak számítanak.
Ha kívülállók is belekeverednek,
akkor minden elhomályosul.
A veteránok ezt csőlátásnak nevezik.
Én úgy hívom, foglalkozási jószerencse…
Baszki!
Többnyire a tétlen órák okozzák az ember vesztét.
Ez nem egy Dylan Thomas-idézet, de lehetne.
Valamiért mindig azok a megbízások a legfárasztóbbak,
amikor rá kell ijeszteni valakire.
Idővel megszerettem a testközelből végzett melókat.
Megrendezett balesetek,
lassú mérgezések.
Bármi, amihez kreativitás kell.
Idejét sem tudom, mikor volt az utolsó nyugis vízbe fojtásom.
Gary Ridgway, a Green-folyó menti gyilkos
két évtized alatt legalább 49 nőt gyilkolt meg.
Segítség nélkül a saját nevét se tudta volna lebetűzni.
De lelkiismeretes volt.
Kijártam a tanoncéveket.
Ezen túl a bűnsegédem a bűnüldöző szervek kiégése is.
Túl sok ügyük van.
Ted Williamsnek 34 százalék volt az ütőátlaga.
Nekem száz lenne, ha azért is learatnám a babérokat,
hogy egy maffiakönyvelő a szemem láttára kapott szívrohamot.
A nikotin, a vörös hús és a házassági gondok kivételesen
elvégezték a piszkos munkát.
Az amerikai hadiipari komplexum számtalan hazugsága közül
az az állításuk a kedvencem,
hogy az alvásmegvonás nem számít kínzásnak.
Az éberség elengedhetetlen.
A legfegyelmezettebb elme is kimerültté válhat.
Türelmetlenné.
Kapkodóvá.
Hanyaggá.
A zene jó figyelemelterelés a számomra.
Segít összpontosítani.
Nem enged elkalandozni.
Egyedül a feladat kivitelezése izgat,
csak a dolgok mikéntjével foglalkozom.
Nem foglalok állást.
Nem az én dolgom, hogy véleményt alkossak.
Akinek elég pénze van rám,
annak nem kell meggyőznie az álláspontjáról.
Nem szolgálok semmilyen istent vagy országot.
Egy zászlót sem lobogtatok.
A hatékonyságomnak egyetlen egyszerű oka van.
Én…
mindent…
kurva…
magasról…
leszarok.
Ilyen távolságból kiszámítható a szubszonikus lőszer esése.
Nem kell más, csak 60 alatti pulzus,
és egy jól megfontolt mozdulat, hogy az üveg ne térítse el a golyót.
Tartsd magad a tervhez!
Készülj fel, ne improvizálj!
Ne bízz senkiben!
Soha ne add ki az előnyt a kezedből!
Csak azt a csatát vívd meg, amiért megfizetnek!
Zárd ki az empátiát! Az empátia gyengeség.
A gyengeség sebezhetővé tesz.
Minden egyes lépés előtt tedd fel magadnak a kérdést:
„Mi hasznom van belőle?”
Erre van szükség,
erre kell elkötelezned magadat,
ha sikerrel akarsz járni.
Egyszerű.
Baszki!
Hát, ilyen…
még nem volt.
MTMJWB?
Mit tenne most John Wilkes Booth?
Nitrometán. Ipari nitrometán.
Ezzel az erővel a nyelvemet is leborotválhatnám.
Megtetted, amit csak tudtál.
Nyugalom, lélegezz!
Na helló!
Nahát! Látom, rengeteget utazik, Mr. Unger.
Lenyűgöző.
Jó utat kívánok!
Hogy történhetett ez?
- Sosem volt rá példa. - Ez van.
A megbízónak is mondjam ezt? „Ez van”?
Ez enyhén szólva is kibaszott nagy problémát jelent.
Ki tudja, mikor adódik újabb alkalom.
A kurva életbe!
Helyre kell hoznunk, amint lehet.
Megmondom, hogy megteszünk mindent.
Azonnal szólj, amint…
Az útlevelét!
Sapka!
Kérjük az 1258-as, Santo Domingóba tartó járat utasait,
hogy fáradjanak a kapuhoz!
Ma ingyenes utazási utalványokat ajánlunk azon utasainknak,
akik hajlandóak egy későbbi járattal utazni.
Érdeklődjenek az információs pultnál!
Köszönjük, hogy lemondott az üléséről, Mr. Bunker.
Ezzel foglalhat egy szobát ma estére, és ingyen italokat kap a holnapi járatán.
A gép kora reggel indul, egyenesen Santo Domingóba.
Ott jó lesz.
- Szeretné, hogy… - Nem, köszönöm.
Köszönöm, uram.
MÁSODIK FEJEZET: DOMINIKAI KÖZTÁRSASÁG - A BÚVÓHELY
- Négyes intenzív. Négyes. - Négyes.
Jaj, ne!
Kérlek, nehogy meghallja a hangod! Muszáj aludnia.
Figyelik, nincs-e belső vérzése.
Két vérátömlesztése volt, és erős fájdalomcsillapítót kapott.
Ketten voltak.
Le tudja írni őket, nem álcázták magukat.
Az egyik nő volt.
Nem betörés volt. Az mondta nekem, hogy…
- Hogy van… - Nyugalom, lassan!
„Van rosszabb annál, mint amit velem tettek.”
Ezt ismételgette.
El tudod képzelni?
Ennél rosszabb?
Elmondta, hogy miután…
megtámadták,
leszúrt egy férfit, áttört egy üvegajtót, elbújt a dzsungelben…
Marcus, lélegezz!
Egy zöld kocsival távoztak, lámpával a tetején. Egy taxival.
El tudod ezt hinni?
Nézd, tudja jól, hogy bizonyos dolgokat nem mondhat el,
ha bárki faggatózna.
Mindig is jól bántál a húgommal. Szeret téged.
Sosem kérdezősködtem.
- De ez… - Marcus.
Érted jöttek, és nem akartak szemtanút hagyni.
Marcus, jól figyelj rám!
Ígérem, esküszöm,
teszek róla, hogy soha többé ne történjen ilyesmi.
Most már elég jó állapotban van ahhoz,
hogy átszállítsuk a Punta Cana-i magánkórházba, még ma.
Ne! Ne próbálj…
Jól vagy?
Hadd lássalak!
Úgy féltem, hogy kiszednek belőlem valamit.
De hallgattam.
Bármit is mondtak,
bármit is csináltak,
semmit sem árultam el nekik.
Rólad semmit.
Semmit.
Büszke lettél volna.
- Erős voltam. - Tudom.
Nagyon súlyos?
Nemsokára úgyis látni fogom.
Azt mondtam magamnak:
„Ha nem tartok ki,
ha nem élem túl,
soha többé nem fogom látni.”
Még a gondolat is fájt.
Szóval eldöntöttem, hogy túlélem.
Most pihenj!
Jól van.
SOFŐR: LEO RODRIGUEZ
CÍMZETT: E. HODGES ÜGYVÉDI IRODA VÁROS: NEW ORLEANS
AZ ÁTVÉTELHEZ ALÁÍRÁS SZÜKSÉGES
Expressz küldeményként adja fel?
Ha így postázza, akkor holnapután fog megérkezni,
a nap végéig, Mr. Madison.
Téged okollak, Leo,
amiért haza kell vinnem a munkát.
Tartsd magad a tervhez!
Készülj fel, ne improvizálj!
Ne bízz senkiben!
Soha ne add ki az előnyt a kezedből!
Csak azt a csatát vívd meg, amiért megfizetnek!
- Disculpa! Sietek. - Zárd ki az empátiát!
Az empátia gyengeség.
A gyengeség sebezhetővé tesz.
Minden egyes lépés előtt tedd fel magadnak a kérdést:
„Mi hasznom van belőle?”
Erre van szükség…
erre kell elkötelezned magadat…
ha sikerrel akarsz járni.
Egyszerű.
A picsába, haver! Most kezdtem.
Megmutatom, jó?
Vedd el!
Egy koton is van benne, az is a tiéd lehet.
A tárcát is megtarthatod.
Még valami? A rádióm is kell?
Mesélj a nagy fuvarodról, Leo, ami három napja volt!
Mi?
Három napja?
Várj, ne! Oké, elmondom.
A kétajtós szekrény meg a nő? A magánreptérről. Rájuk gondolsz?
Dél körül vettem fel őket. Emlékszem, pont ebéd előtt.
Vártam és vártam, de semmi. Alig volt melóm aznap.
Gondoltam, lépek, de leszállt egy magángép. Maradtam.
Kiszállt két őrült gringó. A nő fülpiszkálónak nézett ki.
A pasas meg…
Pórázon kellett volna vinnie. Ijesztő egy rohadék volt.
Mondd el, hogy mi történt, amilyen pontosan csak fel tudod idézni!
Nem gond. Elvittem őket, és kész.
Oda-vissza kérték. Északra küldtek az autópályán,
aztán rohadt sokáig mentünk a dzsungelben.
Megmutatták a Google-ön, odavittem őket. Nemleges választ nem fogadtak el.
Egy magánbirtokhoz mentünk, és azt mondták, várjak.
Nagyjából…
egy óráig lehettek távol.
Itt fordulj jobbra!
Rohadt éhes voltam, és nem érdekelt, mennyit mutat a taxióra.
Ott akartam hagyni őket. Nem szabad, de majdnem megtettem.
Húzódj le!
Napnyugta után értek vissza. A fickó lába vérzett, szarul festett.
Aztán visszavittem őket a reptérre.
Ennyi volt az egész.
Rágyújthatok?
Kérsz egyet?
Kérdezz bármit! Amit csak akarsz.
Nem tudom, kik ők, és az sem érdekel, te ki vagy.
Con todo respeto.
Szóval, mi lenne, ha kiszállnék, itt hagynám a kulcsot és visszasétálnék…
És…
Meg is vagyunk, Mr. Cunningham. Jó utat kívánok!
HARMADIK FEJEZET: NEW ORLEANS - AZ ÜGYVÉD
New Orleans.
A csodás, párás New Orleans.
Ezernyi étterem, egyetlen étlap.
Ahol a jó öreg Hodges professzor meggyőzött, ne tanuljam a törvényeket,
inkább játsszam ki őket.
Az Egyesült Államokban több mint ötvenezer raktártelep található.
Hat telepen is bérelek helyet.
Szeretem elképzelni, hogy ha az automatikus fizetések leálltak,
a Raktár-háborúk egyik részében majd
valamelyik raktáramról levágják a lakatot, és megnézik, mi van odabent.
BARKÁCSBOLT
Dolores.
Hiányoztam?
Biztonsági kamera és egy 80-as évekbeli automata zár.
Idejétmúlt megoldások a valódi biztonsági problémákra.
Várj!
Köszi szépen, haver!
Ez életmentő volt.
Egy másodperc.
Két másodperc.
Három másodperc.
Négy másodperc.
Öt másodperc.
Hat másodperc.
Hét másodperc.
- Alig várom a hétvégét. - Dettó.
- Minden rendben? - Igen.
- Csak egy jött? - Igen.
Nahát, egek!
- Szép napot! - Viszlát!
Helló, Dolores!
Helló, miben…
NEMZETKÖZI KERESKEDELMI ÜGYVÉD
Úristen!
- Úristen! - Ne mondogasd ezt!
- Mi az, Dolores? - Elnézést, uram.
Mondtam, hogy e-maileket kell…
Te szent ég!
Mégis mi ütött beléd, hogy idejössz?
Ez nem vall rád, barátom. Elmondanád, mi ez az egész?
Kétlem, hogy bármit is ajánlhatnék,
ami megérné a kockázatot, amit ezzel vállalsz.
Rajta!
Tedd, amit kér!
Ez őrület!
Nincs erre jobb szó. Őrület.
Nehogy azt mondd, hogy rám haragszol!
Úgy sajnálom! Kinyitottam a külső ajtót.
- Dolores. - A futár…
Nekem kell bocsánatot kérnem. Őszintén sajnálom.
Nyilvánvalóan félreértés történt.
Vegyél egy mély levegőt,
és gondold végig!
Egy perc, és elintézem, kedvesem. Ígérem.
Amint ráébred, micsoda ostobaságot követ el.
Hazamentél?
Tudod, hogy nincs beleszólásom…
Tudhattad volna, hogy nem én döntöm el, mi következik.
- Mégis hazamentél? - Kik ők?
Hogy kik ők?
Először is, mit számít?
Épp csak rápillantottam a számlára, és különben is, ez mellékes.
Automatikus következményei vannak annak,
ha valaki hibázik.
Sajnos tartozom ezzel a megbízónak és a szakmának.
Kénytelen voltam kiengesztelni egy szörnyen dühös, befolyásos embert.
Legvadabb álmaimban sem gondoltam volna, hogy hazamész.
Eszembe sem jutott.
Mi a fasz? Ez szimplán gyerekes.
De még nincs késő.
Még helyrehozhatod ezt a fiaskót,
de csak úgy, ha felszívódsz.
Azt hittem, pontosan ezt tetted.
Több pénzed van, mint amit elkölthetnél.
Nagyrészt nekem köszönhetően.
Miért nem költöd el a világ másik felén, valamelyik álneved alatt?
Nem hiszel nekem. Úgy érzed, nem bízhatsz bennem. Hát jó.
Ezért csak magamat okolhatom.
De miután együtt felépítettük ezt a semmiből, azt hittem, jó a viszonyunk.
Itt kell lennie valahol.
Tudom, hogy mindent lementettél, Eddie. Rólam és az egész kócerájról.
Sosem töltenéd fel a felhőbe.
És ebből az irodából sem vinnéd ki.
Nincsenek másolatok.
Minden, amin dolgoztam, azon a két laptopon volt.
De most már nincs.
Kit akarsz megfélemlíteni?
Nem fogod megtenni. Nem nyernél vele.
Az egyetlen logikus választás,
ha most megfordulsz, szépen kisétálsz azon az ajtón,
és új életet kezdesz.
Minden jót!
Szép lassan megfulladsz, aztán megszabadulok tőled.
A rendőrség talán rábukkan pár gyanús dologra a mellékállásod miatt.
De mivel te nyom nélkül felszívódsz, semmilyen szálon nem tudnak elindulni.
Kivéve, ha…
Kell az információ, Edward.
És lassan kifutsz az időből.
Baszódj meg!
Három nyolccentis szög. Középkorú, nem dohányzó férfi.
Nagyjából 80 kilós.
Bírnia kéne vagy hat-hét percig.
A francba!
Tartsd magad a tervhez!
Készülj fel, ne improvizálj!
Csak azt a csatát vívd meg, amiért megfizetnek!
Ne bízz senkiben!
Könyörögnék, ha azt hinném, érdemes.
Tudom, hogy kiket keresel.
Tudom a nevüket.
De…
mielőtt átadnám neked, kérni akarok cserébe valamit.
Tudom, hogy el tudod érni, hogy a dolog…
balesetnek tűnjön.
Megadom a nevüket,
de ígérd meg, hogy a halálom nem fog gyanúsnak tűnni.
Kérlek!
Nem tűnhetek csak úgy el.
A gyerekeimnek kell az életbiztosításom…
Zárd ki az empátiát!
Úgy tűnik, mégis könyörgök.
Az empátia gyengeség.
A gyengeség sebezhetővé tesz.
Minden egyes lépés előtt tedd fel magadnak a kérdést: „Mi hasznom van belőle?”
Erre van szükség…
erre kell elkötelezned magadat,
ha sikerrel akarsz járni.
Egyszerű.
Segítsek elásni a hullát?
Nem vagyok rossz ember.
Nem vagyok az.
A párizsi megbízatásod kezdete
november 28-a volt, szóval az N alatt lesz.
Azon belül, számsorrendben, keresd meg az 1128-ast!
Egy, egy, kettő, nyolc.
Ismerős lesz a cím.
Amiatt…
A CÉLPONT TÚLÉLTE
…ami történt,
van egy megjegyzés a hátulján.
Két alszámlaszám az.
Azoké az alvállalkozóké, akiket keresel.
Ez alapján vannak nyilvántartva. Mi a számlaszám?
- Kettő, három, egy… - T.
Megint számsorrendben.
ST. PETERSBURG, FLORIDA
BEACON, NEW YORK
EGY ÖSSZEGBEN KIFIZETVE
Claybourne?
A megbízó.
A nyomok eltüntetése rendkívül munkaigényes.
Enyhén szólva.
Ha nem akarod, hogy kirakják a puzzle-t, vegyél ki egy-két darabot!
A többit szórd szét!
Hogy is szokták mondani? Kétszer mérj, egyszer vágj!
Nekem is emlékeztetnem kell magam,
hogy csak egy életút létezik: ami mögötted van.
Rendben. Viheti is a kocsit, Mr. Kincaid.
NEGYEDIK FEJEZET: FLORIDA - A VADÁLLAT
Az úti célja 180 méterre, baloldalt lesz.
A napsütötte állam.
Sehol máshol nincs ennyi hasonló gondolkodású ember.
Legalábbis a börtönön kívül.
Remélem, nem tartanak pizsipartit.
Csak szép sorjában.
ALTATÓ
MALÁTASÖR
PALMETTO KASZINÓ
Talán nem ártana, ha a kreatinvásárlást 30 napos várakozási időhöz kötnék.
Szóval, itt ülsz.
Éber vagy.
Erősen összpontosítasz.
Mi lett azzal, hogy magasról leszarod?
Díva, ül!
Díva, gyerünk!
Csak megtippelni tudom a dózist,
az alapján, hogy egy átlagos pitbull 20-25 kilós.
Ő nagyobbnak tűnik…
így közelről.
Vigyázat! Difenhidramint tartalmaz.
Ne szedje be, ha allergiás a difenhidraminra!
Keresse fel állatorvosát,
ha hányást, hasmenést vagy túlzott szűrhullást tapasztal.
Díva!
A jó öreg Dél változóban van, de árad belőle a melegség és a báj.
Ez itt az amerikai zene bölcsője.
Ez az út vezet a napsütötte óceánpartjainkhoz.
A karib-szigeteki üdülőparadicsomainkhoz.
Ma ismét visszatérünk a cheshire-i kúriába.
Ha szeret kertészkedni, ettől eláll majd a lélegzete,
ugyanis ez az egyik legrégebbi kastélykert a világon.
Tartsd magad a tervhez!
Készülj fel, ne improvizálj!
Ne bízz senkiben!
Csak azt a csatát vívd meg, amiért megfizetnek!
Rossz házat választottál, faszfej.
A dominikai csávó vagy?
Te vagy az, nem igaz?
Tudod, a legtöbben…
Erre van szükség…
erre kell elkötelezned magadat…
ha sikerrel akarsz járni.
Egyszerű.
Üdvözlöm, Mr. Grant.
Értesítjük, amint megkezdjük a beszállást.
Remélem, hazafelé tart.
Még nem.
Figyelmet kérünk a 182-es, LaGuardia reptérre tartó járat utasaitól!
Azok, akik kisgyermekkel utaznak,
vagy segítségre szorulnak, készüljenek…
ÖTÖDIK FEJEZET: NEW YORK - A PROFI
Egy köpésre a várostól, ami sosem alszik.
Alig tértél le a kitaposott ösvényről.
Mit csinálsz?
Miért élsz a tucatemberek között?
Az Enterprise nevében kellemes vezetést kívánok, Mr. Malone!
Egy aktív szakmabeli
a nyugalmas kertvárosban.
Szokatlan választás.
Leo mondta, hogy fülpiszkálónak néz ki.
Nem tévedett nagyot.
…illetve 30 km/h-s nyugat-északnyugati szélre számíthatunk.
Egészen holnapig enyhe havazás és hózáporok várhatóak.
A hőmérséklet -2 és -9 fok között alakul.
- A holnapi csúcshőmérséklet - 4 fok lesz. Nyugat felől…
Jól van.
Köztudott, hogy ha egy nőt meggyilkolnak,
mindig a férj vagy a barát az első számú gyanúsított.
Főleg, ha nincs nyoma szexuális bántalmazásnak.
Hát, annyira talán nem köztudott.
Nem tudom, művészetnek nevezném-e, de…
Hé, ácsi!
Olyan sokáig jól ment a sorom.
Már bánom, hogy nem ettem folyton Häagen-Dazst.
- Hozhatok egy étlapot? - Nem kell, köszönjük, Carl.
Nem bánja, ha iszom egyet? Hozzon egy whiskeyválogatást!
- És egyúttal az üvegemet is. - Örömmel.
Egy ital alatt persze többet értettem.
Nyugtasson meg, hogy Hodges halott!
Mondja, hogy szörnyű halált halt!
Egyen nyugodtan!
A séf mindenből küldeni szokott, ami szerinte ízlene nekem.
Ez itt a specialitása. Isteni finom.
A városban sem talál ennél jobbat.
Roppant udvariatlan lenne,
ha nem csatlakozna hozzám az utolsó vacsorámon.
Fél, hogy mérgezett?
Ha jól sejtem, már meglátogatta azt az adrenalintúltengéses floridait.
- Nem kár érte. - Parancsoljon!
Ez gyors volt.
Bemutathatom a kínálatot?
Tudja, mire végezne, egy csepp sem maradna.
Egészségükre!
Inni sem hajlandó?
Jesszus!
Csak hogy tudja,
én sosem kevertem volna bele a barátnőjét.
Semmi közöm ahhoz, ami vele történt.
Közöltem a fickóval, hogy ellenzem a módszereit.
De maga is látta, mennyire…
nehézfejű.
Kapunk egy nevet és egy címet.
Nem személyes ügy.
Mindannyian ártottunk már olyan civileknek,
akik közénk és a célpont közé álltak.
Amikor anno belekezdtem, meglepett, hogy mi mindenre voltam képes.
Hogy mennyire könnyen ment.
Megdöbbentően.
De megfogadtam, hogy bizonyos határokat sosem lépek át.
A pénz motivált.
Gondoltam…
ha elég összegyűlik belőle, új életet vehetek magamnak.
Újabb önámítás.
Mondja, mikor vette utoljára a fáradságot, hogy feltegye magának a kérdést:
Vajon miért gyűlölik annyira a célpontját?
Jobb, ha nem tudom.
Az egyiknek kegyetlenség, a másiknak megélhetés. Ennyit erről.
Egy vadász bemegy az erdőbe,
és meglát egy grizzly medvét.
Még sosem látott ekkorát.
Felemeli a puskáját és elsüti.
A medve összeesik, a vadász odasiet. Meglepetten látja, hogy nincs ott semmi.
Se medve, se törött ágak, se vér.
Egyszer csak
a medve ráteszi a hatalmas mancsát a vadász vállára, és azt mondja:
„Rám lőttél.
De nem talált.
Szóval vagy lakomát csapok,
vagy, és a döntés a tiéd,
fajtalankodom veled.”
A vadász természetesen életben akar maradni.
Másnap
a vadász visszatér az erdőbe,
egy jóval nagyobb puskával, és újra meglátja a medvét.
Céloz, lő, a medve összeesik.
A vadász odarohan. A medvének semmi nyoma. Mígnem hirtelen mellétoppan,
és azt mondja: „Ismered a dörgést.”
Újabb megaláztatás.
Másnap a vadász visszamegy az erdőbe, ezúttal egy páncélököllel.
Kiszúrja a medvét, célba veszi, és lő.
A páncélököl erejétől hátraesik,
felnéz, és ahogy eloszlik a füst,
látja, hogy ott áll fölötte a medve, karba tett kézzel.
A medve hunyorogva megkérdi:
„Igazából nem is vadászni jársz ide, ugye?”
Lehetett volna gázolás, autórablás, elcsúszhattam volna a jégen.
De úgy döntött, idejön.
Ha most sikítanék, akkor sem biztos, hogy túlélném.
Meg tudna lógni.
Valószínűleg.
De nem lenne tiszta meló.
Miért kockáztat?
Egy kis csevejre vágytam.
Hízelgő, de nem igaz.
Azért van itt, mert nem tudta megállni.
Azt hitte, ha leül velem szemben, teljesen biztos lesz magában.
Mint a minap, amikor a vállára vette a fegyverét,
de valahogy…
mellélőtt.
Hogyan lehetséges?
Olyan régóta készülök erre a pillanatra,
mégsem hittem, hogy valaha eljön.
Minden rendben?
Végeztünk. Mindent elvihet.
Nagyszerű.
Egészen véletlenül nincsen fagylaltjuk, Carl?
Szeretné, hogy hozzak egy desszertlapot?
Nem, hagyja csak!
Tartsd magad a tervhez!
Készülj fel, ne improvizálj!
- Ne bízz… - Itt jó lesz?
Egy kicsit messzebb?
Nem akarok beleszólni, de ott a folyóparton?
Egek!
Az utolsó perceim, és tudom is róluk, hogy azok.
A legfőbb ellenségemnek sem kívánnám.
Aki ebben a pillanatban épp maga.
Emlékezni fog a beszélgetésünkre.
Bizony.
Amikor a maga ideje is eljön.
Nem a saját élete fog leperegni a szeme előtt, hanem az enyém.
Azt hiszem, az lesz az egyetlen esélyem arra, hogy kísértsem magát.
Felsegítene, kérem?
Ne bízz senkiben!
Erre van szükség…
ha sikerrel akarsz járni.
Ő kockázatos eset.
A rendőrség ugyanis annál hatékonyabb,
minél nagyobb az áldozat vagyona.
De szarok rá.
HATODIK FEJEZET CHICAGO - A MEGBÍZÓ
A pénzről azt kell tudni, hogy minél több van a számládon,
annál nehezebb beolvadnod a tömegbe.
Persze az egyedi rendszámtábla sem segít.
9 PERC SÉTA
KÁRTYAMÁSOLÓ
Megérkezett az úti céljához.
Kétlem, hogy Moszad-ügynök.
Az biztos, hogy nem Mensa-tag.
Sok sikert a szókeresőhöz!
TAGSÁG 1 HÉT PRÓBAIDŐSZAK
Ne hagyj magad után elvarratlan szálakat!
Sayonara, Észak-Amerika!
Szükségem lesz az aláírására itt és itt.
És ezzel feltesszük az i-re a pontot.
ÁTUTALÁSRA SZÁNT ÖSSZEG
Nagyszerű.
A számláját ezennel megszüntettük, és mindent átutaltunk a karibi számlájára.
Remélem, a közeljövőben újra az ügyfelünk lesz, Mr. Jefferson.
Ha szabad megemlítenem,
a vagyonkezelési tanácsadóink örömmel bemutatnák önnek
a különféle befektetési lehetőségeinket.
Érdekes.
Hé, fiúk! Ne itt!
Húzzatok már innen! Kösz.
Tessék!
Browning. Smith & Wesson. Colt.
Ha nincs olyan, ami kell, megszerzem.
Mi kellene, öregem? Egy 380-as? James Bondnak megfelelt.
És ez a 38-as itt? Bárkit átlyukaszt.
A Desert Eagle egész hordozható, és egy szarvast is simán leterít.
Látom, volt már dolgod szubkompakt Glockkal.
Saját hangtompítód van. Az igen, öcsém!
Bírlak. A kövit féláron adom.
Ez bőven elég.
- Lőszer nem kell? - Kösz, nem.
Akkor csá!
Üdvözlöm, Mr. Hartley!
Látom, először jár itt.
Jó edzést kívánok!
Vadonatúj.
Sajnálom, haver.
Nem ez az őrület definíciója.
Hanem az, ha napi 150 km-t ingázol a melóba, oda-vissza.
Tudom.
Aztán nyafogsz, hogy fos az egész, és mennyire utálod.
De másnap fogod magad, és megint levezetsz 300 km-t.
Teljesen igazad van.
Már mondtam, de nem hallgatsz rám.
Csak faggatsz, hogy mi ez a Bitcoin izé, vagy mi az a shortolás.
Elmagyarázom, és totál leesik az állad.
- De ebben nem hallgatsz rám. - Dehogynem.
- Szóval mi értelme? - Gyere, menjünk!
Nyomás, kezdjük!
Mintha azt mondanád: „Rajta, lépcsőzzünk!”
Én meg picsognék, hogy nem akarok…
SIKERES MÁSOLÁS
Kinek kell trójai faló, ha ott az ételkiszállítás?
A rendszer csak addig áthatolhatatlan,
amíg a milliárdos nem akar Densuke dinnyét rendelni.
Érted jöttek, és nem akartak szemtanút hagyni.
Úgy féltem, hogy kiszednek belőlem valamit.
Nem tudom, kik ők, és az sem érdekel, te ki vagy.
Automatikus következményei vannak annak, ha valaki hibázik.
- Mégis könyörgök. - Rossz házat választottál.
A vállára vette a fegyverét, de valahogy mellélőtt.
Amint a szemébe nézek,
tudni fogom, hogy mi lesz a vége.
Biztosan csökkenthetjük valahogy az adóterhet,
és elvárom, hogy minden követ megmozgass.
Várj… Figyelj!
Nem benned fogok csalódni,
hanem magamban és mindenki másban,
amiért nem váltottunk le…
Ki a fasz…
Hogy jutott…
Jól van.
Én…
Visszahívlak, Marvin.
Később beszélünk, Marv.
Kurvára le kell tennem.
Én…
Őrizzük meg a nyugalmunkat!
Először nem tűnt fel a…
Csupa fül vagyok.
Biztonságos épület, mi? Idén sovány lesz a karácsonyi bónusz.
Nem…
Itt nem tartok készpénzt.
De felhívhatok valakit. Nem?
Oké, akkor pontosan mit tehetek önért?
Megmutattam, milyen könnyű az ön közelébe férkőzni, Mr. Claybourne.
Mondja, még mindig problémája van velem?
Magával… Hogy mi? Problémám?
Nem, dehogyis.
Tudnom kéne, hogy ki maga?
Mert a név- és arcmemóriám már nem a régi.
Jól van.
Egy cím áll rajta.
Rue du Grev három…
Még így sem…
Várjon!
Maga.
Nem esett le.
Kérem, hallgasson végig!
A válaszom nem, nincs magával problémám.
Nem neheztelek magára amiatt, ami történt, vagy nem történt meg.
Ezt mindenképp szeretném leszögezni.
Közvetlenül az incidens után
felhívtak telefonon.
Közölték, hogy félresikerült az akció.
Mire azt feleltem: „Senki sem tökéletes.”
Bevallom, rákérdeztem, hogy az ilyen esetekben mit szokás tenni.
Mire azt felelték… Az az ügyvéd pasas, Hedges azt mondta,
hogy ebben a rendkívül ritka esetben
talán érdemes lenne bebiztosítanom magam,
nehogy visszaüssön a dolog.
Emlékszem, azt gondoltam: „Ez mi a francért az én felelősségem?”
Mármint, kérem, értse meg, hogy ez az egész…
Korábban még sosem csináltam ilyet.
Vesztettem egy kis pénzt,
és önző módon nem akartam, hogy visszaüssön a dolog.
Végül abban maradtunk, hogy további 150 rongyért
minden nyomot eltüntetnek.
Szó szerint ezt mondta. „Takarítót a hármas sorra!”
A pasas fogalmazott így, nem én.
Szóval gondoskodtam a pénzről, aztán az egészről megfeledkeztem.
Mostanáig.
Csak azt próbálom elmondani, és nem győzöm eléggé hangsúlyozni,
hogy nincs semmi problémám magával.
Semmi.
Ami engem illet,
rendben vagyunk.
Kíváncsivá tett.
Az éjszaka közepén betörök magához egy hangtompítós pisztollyal,
és halvány fogalma sincs arról, hogy miért vagyok itt?
Ha vissza kell jönnöm,
talán radioaktív szemcsék kerülnek a kedvenc bögréjére.
Lassú halál, az biztos.
Fájdalmas bőrelhalással jár.
Vagy véletlenül megbotlik, és lezuhan a luxuslakása liftaknájába.
Ígérem,
leleményes leszek.
EPILÓGUS DOMINIKAI KÖZTÁRSASÁG
A biztonságérzet iránti vágy…
ingoványos talaj.
A sors nem más, mint placebo.
Csak egy életút létezik:
ami mögötted van.
Ha a rövid idő alatt, ami megadatik nekünk,
nem tudod elfogadni ezt,
akkor talán nem tartozol a kevesek közé.
Talán pont olyan vagy, mint én.
Egy a sok közül.
A feliratot fordította: Kiss Hajnalka